Betowerde woud trou skryfbehoeftes inspirasie - Mooi Troues
Betowerde woud trou skryfbehoeftes inspirasie
Wit en groen is een van ons gunsteling kleur kombinasies by Mooi Troues. White Kite Studio het vir ons betowerde, woud, tema trou skryfbehoeftes gemaak.
Hierdie soort ontwerpe is ideaal vir paartjies met ‘n meer moderne tema, formeel of informeel. Die ontwerp se natuurlike dekorasie en skrif. Wat amper handgeskrewe voorkom. Ook ‘n baie oorspronklike kombinasie.
Ons is altyd opgewonde om ontwerpe deur White Kite Studio te deel met ons lesers. Doen jouself ‘n guns en gaan loer na hul webtuiste.
Fotografie: White Kite Studio
Skryfbehoeftes: White Kite Studio
Beplan Jou Troue 12 Van 12
Gratis welkom plakkaat vir jou troudag
Drankie Koepons vir jou troue
Marchanne & Ruben
VORIGE ARTIKELOns Verjaar Vandag
VOLGENDE ARTIKELErik & Geneve se verlowingfoto’s
Boheemse trou skryfbehoeftes Systap dié foefies op Swart Vrydag | Netwerk24
Deur Petrus Malherbe 09 November 2019 06:30
Swart Vrydag is ’n baie gewilde inkopiedag wêreldwyd. Foto: Unsplash
Winskopiejagters se gunstelingdag is weer op hande. Oor net minder as drie weke bestorm Suid-Afrikaners weer kettingwinkels van die Kaap tot in Keimoes en woord aanlyn handelaars oorval met bestellings.
Wees egter versigtig: Swart Vrydag en Kuber Maandag skep ’n teelaarde vir skelms om kopers met ’n slap riem te probeer vang.
Kopers moet veral op hul pasoppens wees vir aanbiedinge wat so fantasties lyk dat hulle nie die gevaartekens sien dat iemand hulle probeer indoen nie, waarsku Simeon Tassev, besturende direkteur by die databestuursmaatskappy Galix.
Die snel pas waarteen kopers naarstig probeer om die een winskopie ná die ander op te raap voordat ’n produk uitverkoop is, maak dit ook makliker om vir foefies te val.
Waarop moet jy let?
Moenie net blindelings ’n aanbod glo wat jy per e-pos ontvang in die dae voor Swart Vrydag nie.
Kubermisdadigers gaan hierdie tyd uitbuit om kopers met sogenaamde uitvissing-e-posse, oftewel phising, te probeer uitoorlê.
Hierdie tipe e-posse lyk asof dit van ’n gerespekteerde handelaar soos Takealot afkomstig is, maar is eintlik deur ’n boosdoener geskep.
Gaan daarom altyd self na die webadres van die betrokke handelaar en moet nóóit op skakels in sulke advertensie-e-posse klik nie.
Selfs al navigeer jy self na die betrokke handelaar se webwerf, moenie net links en regs jou kredietkaartbesonderhede invoeg alvorens jy seker maak die verbinding is veilig nie.
Maar dus seker die handelaar se webadres word vergesel van die ikoon van ’n klein, groen slot. Dit beteken dié blad is veilig en dat jou data gekodeer word voordat dit oor die internet gestuur word.
Moet nooit jou kredietkaartbesonderhede per e-pos aan iemand stuur om iets namens jou te bestel nie. Voeg dit eerder self in op enige webwerf waar jy iets bestel.
Wees ook versigtig vir versteekte koste op Swart Vrydag. Moenie halsoorkop iets koop nie, want handelaars smous dikwels ou voorraad op hierdie groot dae waarvan hulle net ontslae wil raak.
Beplan vooraf en kyk na die pryse van produkte wat jy graag wil hê vóór Swart Vrydag sodat jy weet of die handelaar nie dalk die “afslagprys” in der waarheid opgestoot eerder as verlaag het nie.
Pasop ook vir vals promosies waar geweldige afslag op spesifieke produkte geadverteer word, maar die promosie bestaan nie werklik nie.
Dis eenvoudig ’n manier om voete oor die drumpel te kry.
Meer oor: Takealot | Tegnologie | Swart Vrydag | Slenter